text: Mindre vold i Sydøstjylland
  24 januar 2012 kl. 12.27
  Antallet af voldsanmeldelser er faldet i 2011, viser Sydøstjyllands Politi's årsopgørelse.
  Såvel den grove vold som den knap så grove faldt sidste år i Sydøstjyllands Politikreds.
  Det viser årsstatistikken.
  Anmeldelser om den grove vold - i politisprog "kvalificeret vold" - faldt sidste år med 3,2 % i politikredsen, der omfatter Billund, Fredericia, Horsens, Kolding, Vejle, Skanderborg og Hedensted.
  Billund, Horsens, Kolding og Skanderborg har et fald, hvor det største procentvisee fald er i Billund (-28,6%).
  Frederica, Vejle og Hedensted har en stigning - størst i Fredericia med 35,7%.
  Men - spis brød til: I 2010 var der 14 sager, i 2011 19.
  Også knap så slem vold er faldet i forhold til 2010 med 8,6%, svarende til 65 anmeldelser.
  